Publication: Magyar Közlöny
Issue: MK-2003-147 (Year: 2003, Number: 147)
Era: 1990-2004
Section: Melléklet a 243/2003. (XII. 17.) Korm. rendelethez
Paragraph Index: 967

3. Infotechnológia (problémamegoldás informatikai eszközökkel és módszerekkel) Az iskolai és a mindennapi életben lépten-nyomon algoritmusokat hajtunk végre, adatstruktúrákat — kérdõíveket, nyomtatványokat — töltünk ki, tevékenységsorozatokat, információáramlási folyamatokat tervezünk. Ezt a világot az érti igazán, aki tisztában van e tevékenységek alapjaival. Az iskolában, az egyes szaktárgyakban, a mindennapi életben sok olyan probléma merül fel, amelyet számítógéppel lehet, sõt célszerû megoldani. Itt elsõsorban eszközválasztásról, eszköz-összeállításról, illetve eszközmegismerésrõl beszélhetünk. Törekedjünk arra, hogy a tanulók ismerjék fel, hogy a probléma vagy annak egyes részei informatikai eszközökkel megoldhatók-e. Ezután áll módjukban kiválasztani a megoldásra leginkább megfelelõ hardver-szoftver eszközt vagy eszközöket. Ha ilyen (szoftver) eszköz nincs, akkor esetleg el kell készítenie. Ha több eszközt használ, akkor tudja megoldani a közöttük levõ információátadás problémáját. Ha a megoldásra szolgáló valamely eszközt nem ismeri, akkor a dokumentáció alapján annak használatát el kell sajátítania. 3.1. Az adott probléma megoldásához szükséges módszerek és eszközök kiválasztása 1—4. évfolyam 5—6. évfolyam 7—8. évfolyam 9—12. évfolyam Információ kifejezése beszéddel, írással, rajzzal, jelekkel. Az információ különféle formái jellemzõ felhasználási lehetõségeinek bemutatása. Informatikai eszközökkel történõ problémamegoldás gyakorlása. Problémák informatikai jellegû megfogalmazása. Az algoritmus hétköznapi fogalmának megismertetése. A problémák megoldásához szükséges informatikai eszközök és módszerek megismerése. A problémák megoldásához szükséges informatikai eszközök és módszerek, azok komplex alkalmazása. Egyszerû problémák megoldása részben tanári segítséggel, részben önállóan. Egyszerû problémák önálló megoldása. Iskolához kapcsolódó problémák megoldása önálló, illetve irányított csoportmunkában (projekt). Problémák megoldása önálló, illetve csoportmunkában (projekt). 2003/147. szám 3.2. Algoritmizálás, adatmodellezés (a hétköznapi életben és az iskolában elõforduló tevékenységek algoritmizálható részleteinek felismerése és különféle formákban történõ megfogalmazása) 1—4. évfolyam 5—6. évfolyam 7—8. évfolyam 9—12. évfolyam Egyszerûbb algoritmusok felismerése, megfogalmazása, végrehajtása. Adott feladat megoldásához tartozó algoritmusok megvalósítása számítógépen. Adott feladat megoldásához algoritmuselemek, algoritmusok tervezése, megvalósítása és végrehajtása. Az algoritmikus absztrakció eszközei, a lépésenkénti finomítás elve. Adott feladat megoldásához algoritmusok tervezése, elemzése és megvalósítása. Típusalgoritmusok. Az algoritmusokban használt adatok értelmezése. A problémamegoldás során az ismert adatokból az eredmények meghatározása. A problémamegoldás során szükséges adatok és az eredmény kapcsolata. A problémamegoldás során szükséges adatok és eredmények megtervezése, értelmezése. Mindennapi adatok leírása (számok, szövegek, rajzok...) Táblázatok, diagramok megismerése, adatok rendezése. Elemi és összetett adatok megkülönböztetése, kezelése. Elemi és összetett adatok használata. Adatmodellezés, egyszerû modellek megismerése. Egy egyszerû fejlesztõ rendszer használata. Feladatok megoldása egyszerû fejlesztõ rendszerrel. Feladatok megoldása fejlesztõ rendszerrel. Feladatok megoldása fejlesztõ rendszerrel. 3.3. Egyszerûbb folyamatok modellezése, a paraméterek módosítása 1—4. évfolyam 5—6. évfolyam 7—8. évfolyam 9—12. évfolyam A szabályozó eszközök hatásának megfigyelése oktatóprogramokban. Véletlen jelenségek modelljeinek megismerése, a paramétermódosítás hatásainak megfigyelése. Mérések és szimulációk, a paramétermódosítás hatásai, törvényszerûségek megfogalmazása.

Source: https://magyarkozlony.hu/hivatalos-lapok/e2604bc07fcc809777ed64f3e316043a7291b495/dokumentumok/b5a32dd82342a76b9f60e37c62d7ca7157f184ac/letoltes